hu de hu hu hu hu hu hu en hu eo hu hu ro hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de en hu hu hu hu hu hu hu hu hu hu hu hu en
Interjú az Internettel – CCO Magazin
„Gondolkodom, tehát vagyok!” – ez már közhelynek számít. Igaz ez a virtuális világban is? Képzeljük csak el, 2020-at írunk és az internet hirtelen életre kel, elkezd magától gondolkodni, lenni, élni… S persze, ha valaki él, és nagyon híres (márpedig az internet az) azzal a médiának illik interjút is készíteni. Lépjünk akkor előre és nézzük meg, hogy hogyan is zajlana egy ilyen interjú az Internettel.
Média: Köszöntöm Internet! Első kérdésem az lenne, hogy mikor is kezdte meg pályafutását?
Internet: Fuu, kezdjük a legelejéről. Tudni kell, hogy én már a XIX. Században is léteztem, csak éppen egy kicsit másképp. Az egész a távíró rendszerrel kezdődött meg. Ez volt lényegében az előfutára két eszköz közötti kommunikációnak. Aztán az 1950-es években a kommunikációs hálózat csak a hálózaton levő csatornák közötti kommunikációra volt korlátozva. Ráadásul ezek az „ősi” számítógépek biztonságosnak sem voltak mondhatók, tehát hadászati használatra semmiképp nem lehetett őket használni. Ami a fő nehézséget okozta, hogy két fizikailag különálló hálózatot összekötni egy logikus hálózattá. Leonard Kleinrock kifejlesztette a „packet-switching” (csomagváltó) teóriát. Ez volt az én alapom.
Majd 1965-ben telefonvonalon keresztül összekötöttek Massachusetts  és California között számítógépeket. Engem akkoriban ARPANET-ként (Advanced Research Projects Agency) ismertek, mely amerikai egyetemeken négy fő számítógépet kötött össze. S ahogy az évek peregtek egyre több számítógépet kötöttek egymáshoz. 1969-től jelentem meg hivatalosan is network-ként, de eleinte engem kizárólag az informatikusok, mérnökök, kutatók és könyvtárosok használtak. Persze akkoriban én egy nagyon komplex és komplikált mechanizmus voltam. Az 1971-óta létező e-mail 1972-ben az APRANET részévé vált.
Az ethernet, sok helybeli hálózat protokollja 1974-ben jelent meg. Így szép lassan de biztosan kezdtem összeállni. Hamarosan olyanná alakítottak, hogy a nem szakértők is tudjanak engem használni és alkalmazni. 1987-ben már közel 30,000-en használtak engem. 1989-ban használták először a World Wide Web definícióját. Ez kaput nyitott a  HTML-nek, a http-nek és a URL-nek.
1991-et írtunk amikor létrehozták az első web oldalt. Erre igazán büszke vagyok, bár akkor még saját gondolataim nem voltak. Szintén ebben az évben mutatták be a web kamerát és a MP3 formátumot. Egy újabb büszkeségem, hogy 1993-ban az ENSZ, valamint az amerikai kormány és a Fehér ház is csatlakozott a nethez, így létrehozva a .gov, és a .org-ot. Egészen az 1990-es évek elejéig tiltott volt a kereskedelmi használatom. Viszont ekkora egyre nőtt a független kereskedelmi hálózatok száma, ami kikerülte a kormány által létrehozott NSFNet Internetet.
1995-ben került sor elüzletesítésemre. Ekkor jelent meg a bankkártyás fizetés lehetősége és az első webáruházak beindítása is ekkor történt. A következő büszkeség, hogy a Vatikán is csatlakozott hozzám. S ekkor mutatták be a JAVA-t és a JAVASCRIPT-et. A hotmail volt az első webmail alkalmazás.
1998, ez egy nagy év rövid életem során. Ekkor volt az ugyanis, hogy a Google keresőt bemutatták. Ez aztán nem volt semmi! 2001 is egy említésre méltó év, hisz ekkor fejlesztették ki a Wikipediat. Majd 2005-ben a Youtube számított csodának. Egymás után  jöttek a velem kapcsolatos sikerek. 2007-ben már az Apple által létrehozott mobilokon is elérhető voltam. De ekkor még mindig nem volt saját gondolatom, az emberek generálták bennem a gondolatokat.
Média: Bocsánat félbe kell, hogy szakítsam, mert van még jó néhány kérdés, melyre válaszolnia kellene. A következő kérdés az lenne, hogy…
Fontosabb évszámok az Internet történetében:
1969: Az Arpanet (az első network) elindulása
1969: Az Unix operációs rendszer elindulása
1971: Az első E-mail
1971: A Gutenberg projekt és az eBooks elindulása
1973: Az első Trans-Atlantic kapcsolat megteremtése
1974: A TCP/IP megjelenése
1977: A PC modem megjelenése
1978: A Bulletin Board System (BBS) megjelenése
1978: Az első Spam megjelnése
1982: Az első emoticon megjelenése
1984: A Domain Name System (DNS) megjelenése
1985: Az első Virtuális Közösség kifejlesztése (WELL – Whole Earth ‘Lectronic Link),
1987: Az Internet gyors fejlődésének kezdete. (Míg az Arpanet korábban 1.000 kapcsolattal,  addigra az Internet az 1987 évben már 30.000 kapcsolattal rendelkezett.)
1988: A Chat megjelenése
1988: Az első komolyabb rosszindulatú internet-alapú támadás megtörténte
1989: Az AOL beindulása
1989: A World Wide Web fogalom megjelenése és a fejlesztés kezdete – 1990 a fejlesztés befejezése.
1991: Az első web oldal elkészülte.
1991: Az MP3 szabvány megszületése
1991: Az első WEB-kamera használata
1993: A Mosaic – az első grafikai alapú web-kereső általános megjelenése
1993: Az ENSZ és az amerikai Fehér Ház csatlakozik az Internethez
1994: A Netscape Navigator megjelenése
1995: Az internet megjelenik a kereskedelem eszköze (a bankkártyás fizetés lehetőségének, az első webáruház , az “Echo Bay” , későbbi nevén eBay, majd az Amazon.com, valamint a Geocities beindítása.)
1995: A Vatikán csatlakozik az internethez.
1995: A JavaScript megjelenése
1996: Az első web-based – webmail – szolgáltatás beindítása. A HoTMaiL (rövidítve: HTML) indulása
1997: A “weblog” kifejezés használatának kezdete
1998: Az online-média elkezdi átvenni a hagyományos sajtó szerepét. (Az első nagy online-média anyag a “Monicagate” ügy volt.)
1998: A Google megjelenése
2000 A Dotcom cégek csődje
2001: A Wikipedia beindítása
2003: A VoIP technológia elterjedésének kezdete, a Skype hozzáférhetővé válik a nagy nyilvánosság számára
2003: A MySpace a legnépszerűbb social network
2004: A Web 2.0 megjelenése – Az első Web 2.0 konferencia.
2004: Social Media kifejezés általános használatának kezdete és a Digg megjelenése. A Facebook megjelenik a felsőfokú oktatásban tanuló hallgatók számára.
2005: A YouTube – streaming video elérhetővé válik a tömegek számára
2006: A Twitter megjelenése
2007: A legnézettebb TV társaságok, csatornák (ABC, NBC, Fox) általános megjelenése az interneten.
2007: Az iPhone és a Mobile Web megjelenése
2008: Az internet első használata az amerikai elnök-választási rendszerben.
Forrás: The history of the internet-in a nutshell
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin